Autoralli maailmameistrivõistlused

Autoralli maailmameistrivõistlused (inglise keeles World Rally Championship, lühend WRC) on autoralli kõige kõrgetasemelisemad võistlused maailmas. Neid korraldatakse alates 1973. aastast autotootjatele ja 1977. aastast autojuhtidele. Eraldi tiitel antakse ka kaardilugejale. Võistlused toimuvad FIA egiidi all.

2024. aastal osales sarjas kolm ametlikku autotootjat (Hyundai, M-Sport ja Toyota) ning kavas oli 13 etappi.

Ajalugu
Autoralli maailmameistrivõistlused moodustati tuntud rahvusvahelistest rallidest, millest üheksa olid varem osa rahvusvahelisest tootjate meistrivõistlustest (IMC), kus võisteldi aastatel 1970–1972. Esimene WRC hooaeg algas 19. jaanuaril 1973. aastal toimunud Monte Carlo ralliga. 

1980. aastatel hakkasid populaarsust koguma võimsamad nelikveolised autod, mis asendasid tagaveolisi autosid. Rahvusvaheline autospordi liit FIA (toona FISA - Fédération Internationale du Sport Automobile) lubas nelikveolised autod võistlema 1979. aastal, kuid enamiku tootjate arvates oli tehnoloogia liialt keeruline ja selle edusse ei usutud. Pärast seda, kui Audi tegi esimesed katsetused oma uue nelikveolise Quattroga ja saavutas edu, alustasid ka teised tootjad oma nelikveoliste projektidega (Lancia Delta HF Integrale).

1986. aasta algas soomlaste Henri Toivoneni ja Markku Aléni muljetavaldavate sõitudega Lancia uue turbo Delta S4-ga, mis väidetavalt võis kruusateel kiirendada nullist sajani 2,3 sekundiga.

Kuna plaanitud S-grupp tühistati, muutusid A-grupi reeglid WRC-s normiks 1997. aastani. WRC osana korraldati juba 1986. aastal eraldi A-grupi meistrivõistlused, mille võitis rootslane Kenneth Eriksson Volkswagen Golf GTI 16 V-ga.

1997. aasta autoralli maailmameistrivõistluste jaoks kehtestati WRC reeglid, mis asendasid grupp A-d. Soomlane Marcus Grönholm võitis sarja esimesel täisaastal sõitjate tiitli ja tootjate karika kindlustas Peugeot. Inglane Richard Burns tuli Subaru Impreza WRC meistriks 2001. aastal, kuid Grönholm ja Peugeot võtsid mõlemad tiitlid tagasi 2002. aastal. 2003. aastal tuli maailmameistriks norrakas Petter Solberg Subarul ja Citroën jätkas prantsuse tootjate edu. Sébastien Loeb võidutses Citroën Xsara WRC-ga järgmistel hooaegadel, tulles 2012. aastal maailmameistriks üheksandat korda järjest. Volkswagen Motorsport astus WRC sarja 2013. aastal ja Sebastien Ogier võitis kuus tiitlit järjest. 2017. aastal kehtestati uued maailmameistrivõistluse reeglid, mis tõid rajale kiiremad ja agressiivsemad autod.

2018. aastal võitis Toyota Gazoo Racing WRT autoralli maailmameistrivõistlused, teenides Toyotale esimese tootja tiitli alates 1999. aastast. Toyota tiimiülemast Tommi Mäkinenist sai esimene inimene ralli ajaloos, kes tuli maailmameistriks nii autojuhi kui ka tiimipealikuna.

 Eestlased WRC-s 
Esimese etapivõidu tõi Eestisse Markko Märtin koos kaardilugeja Michael Parkiga 2003. aasta Kreeka rallilt. Esimeste eestlastena tulid maailmameistriteks 2019. aastal Ott Tänak ja Martin Järveoja. Ott Tänak tegi oma debüüdi autoralli maailmameistrivõistluste sarjas 2009. aasta Portugali rallil. 2012 liitus ta võistkonnaga M-Sport World Rally Team (Ford) ja sama aasta Rootsi rallil võitis ta esimesed kiiruskatsed WRC sarjas. Esimene MM-etapi võit tuli 2019. aasta Sardiinia rallilt, kui Tänak ja Järveoja sõitsid Toyota tiimis. Sama hooaja lõpetas eesti ekipaaž kolmanda kohaga. Ühtlasi valiti Tänak 2017. aastal Eesti aasta sportlaseks. Aastatel 2020–2023 sõitsid Tänak ja Järveoja Hyundai meeskonnas, 2023. aastal kuulusid Tänak ja Järveoja Fordi meeskonda. 2024. aastast sõidavad Tänak ja Järveoja taas Hyundai tiimis.

Ülemaailmne koroonapandeemia jättis oma jälje 2020. aasta hooajale, kui tühistati mitmed rallid. Neis oludes pakuti ühe etapi korraldamist ka Eestile ja nii liitus WRC sarjaga Rally Estonia. WRC etapina on Rally Estonia toimunud aastatel 2020–2023. Aastal 2024 oli Rally Estonia ERC (autoralli Euroopa meistrivõistlused) etapp. 2025. aastal toimuv Rally Estonia kuulub taas WRC sarja. 

Ülesehitus
Rallihooaeg algab jaanuaris ja võistlustel on karikasarja süsteem. Igal rallil (etapil) jagatakse parimatele punkte ning hooaja lõpus enim punkte kogunud sõitja, kaardilugeja ja autotootja saavad karika.

Etapp koosneb mitme päeva peale jaotatud kiiruskatsetest ja ülesõitudest, mis läbitakse etteantud rajalegendi järgi. Ülesõidud toimuvad tavaliikluses ja järgida tuleb liikluseeskirju. Ülesõidud tuleb läbida kindla ajaga, et jõuda määratud ajal ajakontrollpunkti (AKP), kus ekipaaž peab kohtunikule esitama ajakaardi. 

Üks etapp kestab tavaliselt neli päeva (neljapäevast pühapäevani), kuid ettevalmistus toimub juba varem. Enne ralli algust (teisipäeval ja kolmapäeval) on võimalik kogu võistlustrass piiratud kiirusega läbi sõita ja koostada rajalegend, mida kaardilugeja loeb katse ajal sõitjale.Behind the scenes on the WRC's 80km/h rodeo autosport.com, 23. oktoober 2019 (inglise keeles)  Võistluse eel toimub sõitjate dokumentide kontroll ja autode tehniline kontroll, kus kontrollitakse muu hulgas võistlejate turvavarustust. Enne esimest ametlikku kiiruskatset sõidetakse ka soojenduskatse (shakedown). Asfaldirallidel on meeskonnal kaasas spetsiaalne rajaauto koos juhiga (gravel crew), kes sõidab enne kiiruskatsete algust need tänavaautoga läbi ning edastab infot sõitjale ja meeskonnale.Kuidas aitavad nähtamatud tööloomad Tänak-Järveojat? Postimees, 24. jaanuar 2019 Igal rallil on kavas ka punktikatse (Power Stage), mis on üldjuhul ralli viimane katse. http://juwra.com/regulations_index.html

Võistluspäeva sisse kuuluvad hoolduspausid, kus mehaanikud saavad autot remontida. Võistluspäevade lõpus toimetatakse autod kinnisesse parki (parc fermé), kus sõitjad ega meeskonnaliikmed viibida ei tohi, et vältida autode remontimist ajatabelis ettenähtud hoolduspauside välisel ajal. Pärast rallit võib kohtunike korraldusel või protesti alusel võistlusautosid täiendavalt tehniliselt kontrollida. 

Kiiruskatsete läbimise aega mõõdetakse elektroonilise ajavõtusüsteemiga, mis jäädvustab ka sajandiksekundid. Kiirused on rallisõidu ajal väga suured, seetõttu on ohutumaks võistlemiseks ralliautodele kohustuslik sisseehitatud turvapuur ja muu turvavarustus. Rallit saab raja ääres jälgida publik, kellele on samuti ohutuks jälgimiseks kehtestatud reeglid (nt väliskurvis seismine on keelatud).

Sõitja peab enne hooldusalalt väljumist valima raja- ja ilmastikutingimustele sobivad rehvid. Valikus on olenevalt rallist erineva (nt pehme, keskmise ja kõva) seguga rehvid. Talverallil sõidetakse naast- või lamellrehvidega. Ühel rallietapil kasutatavate rehvide arv on piiratud. Kõik sõitjad peavad kasutama FIA poolt nimetatud rehvitootja rehve. Aastatel 2025–2027 on WRC rehvitootjaks Hankook. 

Karistused

 Trahvisekundid 
Reeglite rikkumise eest võib saada karistuseks trahvisekundeid (näiteks ajakontrollpunkti varem jõudmise, hilinemise või valestardi eest), mis lisatakse võistleja üldajale lisaks.

 Rahalised karistused 
Kiiruse ületamise või muu liikluseeskirja rikkumise eest võistlusrajaga tutvumisel või ülesõitudel karistatakse võistlejaid rahalise trahviga. 

Super-rally (Rally 2)
Kõikidel rallidel (ralli korraldaja võib ka seda oma etapil mitte lubada) on super-rally ehk Rally 2 süsteem, mis tähendab, et katkestanud meeskond saab järgmisel päeval uuesti startida, kuid iga vahelejäänud kiiruskatse eest määratakse ajatrahv (10 minutit iga läbimata jäänud katse eest; enne 2015. aastat 5 min). Turvapuuri lõhkumisel uuesti startida ei saa. Kui vahele jääb ainult päeva viimane kiiruskatse, siis saadakse ajatrahviks 10 min. Kui ralli katkestatakse viimasel päeval, siis uuesti startida ei saa. 

 Punktisüsteem 
Alates 2010. aastast kuni 2023. aastani said igal etapil punkte kümme paremat, vastavalt 25, 18, 15, 12, 10, 8, 6, 4, 2, 1. Lisaks jagatakse alates 2011. aastast punkte ralli punktikatse kiirematele.  2024. aastal punktisüsteem muutus. Laupäevase võistluspäeva lõpus jagatakse punkte loogika järgi 18, 15, 13, 10, 8, 6, 4, 3, 2, 1. Laupäevased punktid lunastab ekipaaž ainult siis, kui kogu ralli lõpetab. Pühapäevasel võistluspäeval jagatakse punkte seitsmele kiiremale, vastavalt 7, 6, 5, 4, 3, 2, 1. Punktikatsel jagatakse punkte viiele kiiremale: 5, 4, 3, 2, 1. 

Ajalugu
Aastast 1997 hakati punkte andma kuuele paremale, vastavalt 10, 6, 4, 3, 2, 1. Taas muutus punktide jagamise kord 2003. aastal nii, et siis said punkte kaheksa paremat, vastavalt 10, 8, 6, 5, 4, 3, 2, 1. 

2011. aastal tutvustatud punktikatsel jagati punkte kolmele paremale (3, 2, 1), seda kuni 2016. aasta lõpuni. Rule changes summary juwra.com (inglise keeles)

Power Stage
Power Stage (punktikatse) nimetust kannab reeglite järgi üks kiiruskatsetest, enamasti viimane ning sellelt punktide saamiseks tuleb ralli lõpetada.https://www.fia.com/regulation/category/119 Hetkel antakse lisapunkte viiele paremale (vastavalt 5, 4, 3, 2 või 1 lisapunkt). Punktikatse punktid lähevad kirja ka meeskondlikku punktitabelisse. Kui teistel kiiruskatsetel mõõdetakse aegu kümnendiksekundi täpsusega, siis punktikatsel tuhandiksekundi täpsusega. 

 Kalender 2025 
2025. aastal toimub 14 WRC etappi.
+Ralli ToimumisaegRallye Monte-Carlo23.–26. jaanuarRally Sweden13.–16. veebruarSafari Rally Kenya20.–23. märtsRally Islas Canarias24.–27. aprillVodafone Rally de Portugal15.–18. maiRally Italia Sardegna5.-8. juuniEKO Acropolis Rally Greece26.–29. juuniDelfi Rally Estonia17.–20. juuliSecto Rally Finland31. juuli-3. augustRally del Paraguay28.-31. augustRally Chile Bio Bio11.–14. septemberCentral European Rally16.–19. oktooberFORUM8 Rally Japan6.-9. novemberRally Saudi Arabia27.-30. november

 Maailmameistrid 
 Aasta Sõitjate meister  Tootjate meister Sõitja Auto Tootja Auto 1973 –   Alpine-Renault  Alpine A110 1974 –   Lancia  Lancia Stratos HF 1975 –   Lancia  Lancia Stratos HF 1976 –   Lancia  Lancia Stratos HF 1977  Sandro Munari*  Lancia Stratos HF   Fiat  Fiat 131 Abarth 1978  Markku Alén*  Fiat 131 Abarth**   Fiat  Fiat 131 Abarth 1979  Björn Waldegård  Ford Escort RS1800***   Ford Ford Escort RS1800 1980  Walter Röhrl  Fiat 131 Abarth   Fiat  Fiat 131 Abarth 1981  Ari Vatanen  Ford Escort RS1800   Talbot  Talbot Sunbeam Lotus 1982  Walter Röhrl  Opel Ascona 400   Audi  Audi Quattro 1983  Hannu Mikkola  Audi Quattro   Lancia  Lancia Rally 037 1984  Stig Blomqvist  Audi Quattro   Audi  Audi Quattro 1985  Timo Salonen  Peugeot 205 Turbo 16   Peugeot  Peugeot 205 Turbo 16 1986  Juha Kankkunen  Peugeot 205 Turbo 16   Peugeot  Peugeot 205 Turbo 16 1987  Juha Kankkunen  Lancia Delta HF 4WD   Lancia  Lancia Delta HF 4WD 1988  Miki Biasion  Lancia Delta Integrale   Lancia  Lancia Delta Integrale 1989  Miki Biasion  Lancia Delta Integrale   Lancia  Lancia Delta Integrale 1990  Carlos Sainz  Toyota Celica GT-Four   Lancia  Lancia Delta Integrale 16V 1991  Juha Kankkunen  Lancia Delta Integrale 16V   Lancia  Lancia Delta Integrale 16V 1992  Carlos Sainz  Toyota Celica Turbo 4WD   Lancia  Lancia Delta HF Integrale 1993  Juha Kankkunen  Toyota Celica Turbo 4WD   Toyota  Toyota Celica Turbo 4WD 1994  Didier Auriol  Toyota Celica Turbo 4WD   Toyota  Toyota Celica Turbo 4WD 1995  Colin McRae  Subaru Impreza 555   Subaru  Subaru Impreza 555 1996  Tommi Mäkinen  Mitsubishi Lancer Evolution   Subaru  Subaru Impreza 555 1997  Tommi Mäkinen  Mitsubishi Lancer Evolution   Subaru  Subaru Impreza WRC 1998  Tommi Mäkinen  Mitsubishi Lancer Evolution   Mitsubishi  Mitsubishi Lancer Evolution 1999  Tommi Mäkinen  Mitsubishi Lancer Evolution   Toyota  Toyota Corolla WRC 2000  Marcus Grönholm  Peugeot 206 WRC   Peugeot  Peugeot 206 WRC 2001  Richard Burns  Subaru Impreza WRC   Peugeot  Peugeot 206 WRC 2002  Marcus Grönholm  Peugeot 206 WRC   Peugeot  Peugeot 206 WRC 2003  Petter Solberg  Subaru Impreza WRC   Citroën  Citroën Xsara WRC 2004  Sébastien Loeb  Citroën Xsara WRC   Citroën  Citroën Xsara WRC 2005  Sébastien Loeb  Citroën Xsara WRC   Citroën  Citroën Xsara WRC 2006  Sébastien Loeb  Citroën Xsara WRC   Ford Ford Focus WRC 2007  Sébastien Loeb  Citroën C4 WRC   Ford Ford Focus WRC 2008  Sébastien Loeb  Citroën C4 WRC   Citroën  Citroën C4 WRC 2009  Sébastien Loeb  Citroën C4 WRC   Citroën  Citroën C4 WRC 2010  Sébastien Loeb  Citroën C4 WRC   Citroën  Citroën C4 WRC 2011  Sébastien Loeb  Citroën DS3 WRC   Citroën  Citroën DS3 WRC 2012  Sébastien Loeb  Citroën DS3 WRC   Citroën  Citroën DS3 WRC 2013  Sébastien Ogier  Volkswagen Polo R WRC   Volkswagen  Volkswagen Polo R WRC 2014  Sébastien Ogier  Volkswagen Polo R WRC   Volkswagen  Volkswagen Polo R WRC 2015  Sébastien Ogier  Volkswagen Polo R WRC   Volkswagen  Volkswagen Polo R WRC 2016  Sébastien Ogier  Volkswagen Polo R WRC   Volkswagen  Volkswagen Polo R WRC 2017 Sébastien Ogier  Ford Fiesta WRC   M-Sport World Rally Team  Ford Fiesta WRC2018 Sébastien Ogier  Ford Fiesta WRC    Toyota Yaris WRC2019 Ott Tänak  Toyota Yaris WRC    Hyundai i20 Coupe WRC2020 Sébastien Ogier  Toyota Yaris WRC    Hyundai i20 Coupe WRC2021 Sébastien Ogier  Toyota Yaris WRC    Toyota Yaris WRC2022 Kalle Rovanperä  Toyota GR Yaris Rally1    Toyota GR Yaris Rally12023 Kalle Rovanperä  Toyota GR Yaris Rally1    Toyota GR Yaris Rally12024 Thierry 
NeuvilleHyundai i20 N Rally1Toyota GR Yaris Rally1 * – mitteametlik maailmameister. Sõitjatele anti välja FIA Cup for Rally Drivers ** – Markku Alén sõitis 1978. aastal kahel rallil Lancia Stratos HF-ga *** – Björn Waldegård sõitis 1979. aastal kahel rallil Mercedes 450 SLC-ga

 Statistika 
Rallisõitjatest on edukamaid olnud Sébastien Loeb (9 maailmameistritiitliga), Sébastien Ogier (8), Juha Kankkunen (4) ja Tommi Mäkinen (4). Kahel korral on tulnud maailmameistriks Massimo Biasion, Marcus Grönholm, Walter Röhrl, Carlos Sainz ja Kalle Rovanperä.Driver titles juwra.com

 Medalitabel 
Pärast 2024. aasta hooaega.
1.1867312.161517483.32164.291125.247136.22267.21148.13489.115710.1539

Autotootjatest on edukamad olnud alates 1973. aastast Lancia 10 maailmameistritiitliga, Citroën järgneb kaheksa, Toyota samuti kaheksa, Peugeot viie, Volkswagen ja Ford nelja tiitliga.https://juwra.com/manufacturers_titles.html juwra.com 

Meistriks on tulnud 1973. aastast arvestades 20 eri sõitjat ja 13 eri autotootjat.

Etapivõidud sõitjate arvestuses
3. detsember 2024 seisuga.https://www.juwra.com/driver_statistics_wins.html

653 etapil on võitnud 81 erinevat sõitjat. 
 Sébastien Loeb 80
 Sébastien Ogier 61
 Marcus Grönholm 30
 Carlos Sainz 26
 Colin McRae 25 
 Tommi Mäkinen 24
 Juha Kankkunen 23
 Thierry Neuville 21
 Ott Tänak 21
 Didier Auriol 20
 Markku Alén 19
 Hannu Mikkola 18
 Jari-Matti Latvala 18
 Massimo Biasion 17
 Bjorn Waldegard 16
 Mikko Hirvonen 15
 Kalle Rovanperä 15
 Walter Röhrl 14
 Petter Solberg 13
 Stig Blomqvist 11
 Elfyn Evans 9

................
 Markko Märtin 5

Etapivõidud riikide arvestuses
3.. detsember 2024 seisuga.https://www.juwra.com/driver_wins_by_nationalities.html

Etapivõite on saanud 17 riigi sportlased.
 Prantsusmaa 208
 Soome 195
 Suurbritannia 50
 Rootsi 43
 Itaalia 30
 Hispaania 30
 Eesti 26
 Belgia 22
 Saksamaa 17
 Norra 17

Etapivõidud tootjate arvestuses
3. detsember 2024 seisuga.https://www.juwra.com/makes_wins.html

Autoralli MM-võistluse etappe on võitnud 1973. aastast arvestades 21 erinevat tootjat: Citroën, Ford, Lancia, Toyota, Peugeot, Subaru, Volkswagen, Mitsubishi, Audi, Fiat, Hyundai, Datsun/Nissan, Opel, Renault, Renault-Alpine, BMW, Saab, Mazda, Mercedes-Benz, Porsche ja Talbot.Make wins. World Rally Archive.

+Tootjafirmad Firma Kokku1 Citroën 1022/ Ford 943 Toyota 934 Lancia 735 Peugeot 486 Subaru 477 Volkswagen 448 Mitsubishi 349 Hyundai 3210 Audi 24

Sõitjate võidetud kiiruskatsete arv
3. detsember 2024 seisuga.SS wins juwra.com.

Kiiruskatseid on võitnud 270 eri sõitjat.
 Sébastien Loeb 939
 Markku Alén 826	 
 Carlos Sainz 756
 Sébastien Ogier 743
 Juha Kankkunen 700	 	 
 Hannu Mikkola 654 
 Ari Vatanen 590	 
 Didier Auriol 554	 
 Marcus Grönholm 542	 
 Jari-Matti Latvala 539	
..........
 Ott Tänak 386
.........
 Markko Märtin 101

Sõitjate võidetud punktide arv
3. detsember 2024 seisuga.Driver points juwra.com.

656 eri sõitjat on kogunud kokku 44421 punkti. 
 Sébastien Ogier 2958
 Thierry Neuville 2107
 Sébastien Loeb 1778
 Jari-Matti Latvala 1685
 Ott Tänak 1682
 Dani Sordo 1413
 Elfyn Evans 1387
 Carlos Sainz 1242
 Mikko Hirvonen 1210
 Juha Kankkunen 1140

......
 Markko Märtin 207

Ralliteede pinnakatted
Alates 1973. aastast on MM-võistluste etapiks olnud (seisuga 3. detsember 2024) kokku 654 MM-rallit. 

Nendest on sõidetud kruusal 385 (58,9%), asfaldil 107 (16,4%), asfaldil/kruusal 65 (9,9%), lumel 50 (7,6%), asfaldil/lumel 47 (7,2%) rallit.Statistics - Events in General juwra.com

 Loendid 
Autoralli maailmameistrivõistluste etappide loend
Autoralli maailmameistrivõistluste etapivõitjad

Vaata ka
 WRC2
 WRC3
 Juunior WRC

Viited

Välislingid
Koduleht (inglise keeles)
Praegune hooaeg ewrc-results.com